"Setswana Puo ya Gae (HL)/P2 2 DBE/Ngwanaitseele 2017 NSC – Memorantamo KAROLO YA A: POKO MELODI YA POKO - RM Ramagoshi POTSO 1 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 10 go tshwaya tlhamo ya motlhatlhojwa. 'AFORIKABORWA YO MOŠWA' – MO Molamu • Mmoki o tlhagisa maikutlo a lerato le tlotlomatso ya Aforikaborwa yo mošwa. • O mo tshwantsha le kgarejana e e mabonomantle. • Mmoki o kaya fa bontle jwa Aforikaborwa yo mošwa bo itshupa ka mo a bopegileng ka teng ka ntlha ya mekgatsha le dithaba. • O kaya fa Aforikaborwa yo mošwa a ntlafadiwa gape ke go dikologiwa ke mawatle a magolo. • Aforikaborwa yo mošwa o na le melapo e e elelang metsi e e boifisang banna. • O kaya fa Aforikaborwa yo mošwa a humile ka dikgwa tse di boitshegang tse mo go tsona ditshedi tse di farologaneng di tshelang ka kagiso. • Mmoki o kaya fa baagi ba Aforikabowa yo mošwa ba sa itse dithoromo tse di itemogelwang mo mafatsheng a mangwe. • O kaya fa dithoromo tse di itemogelwang e le mathata a a tlholwang ke batho fela ka go dira dilo tse di sa siamang. • Mmoki o eletsa fa Aforikaborwa yo mošwa a ka goroga ka kgomotso le kagiso. • Keletso ya mmoki ke gore dintwa le dipolaano mo metseng le mo magaeng tse di ntse di le teng, di fele mo go Aforikaborwa yo mošwa. • Gore botho jo bo nyeletseng mo bathong bo boele bo nne teng. • Go tle go bonale fa tota go buisana, mme e seng go lwa, go le botlhokwa thata. • Ka e bile dipolaano tse di kanakana di dirile bana dikhutsana, basadi di ba dirile batlholagadi. • Gore e se ka ya re moeng a goroga a gopolelwa fa a tlisitse dikgang tse di seng monate. [10] POTSO 2 (DIPOTSO TSE DIKHUTSHWANE) 'MENOMASWEU POLAYA E TSHEGA' – FS Khunou 2.1 Kutlobotlhoko ka ntlha ya bolwetse bo bo mo tseetseng ntsalae. (2) 2.2 Neeletsano- go tsweletsa kakanyo e e mo moleng wa ntlha mo moleng o o latelang, go golaganya mela e mebedi ntle le go dirisa lekopanyi. (2) 2.3 Mmoki o ikopela go newa tetla ya go ripitla bolwetse bo a bo bitsang tshetlhana ya Bataung ka bo mo tseetse ntsalae. (2) 2.4 Tshwantshanyo- go tshwantshanya bogale jwa meno a bolwetse le digai tsa Matebele. (2) 2.5 Ke ithutile ka ga bosetlhogo ba bolwetse/kutlobotlhoko e e tlisiwang ke bolwetse. (Dikarabo tsa batlhatlhojwa tse di nepagetseng di elwe tlhoko). (2) [10] Kwalololo e ileditswe Phetla"